Neumann János Számítógép-tudományi Társaság
(NJSZT)
Cím: H-1054 Budapest, Báthori u. 16.
Telefon: (+36-1) 472 2730, Fax: (+36-1) 472 2739
E-mail: titkarsag@njszt.hu

A Társaság alapvető adatai
Alapítás éve: 1968
Taglétszám: 2300 egyéni tag; 100 jogi tag

A Társaság célja 
A Társaság célja, hogy intézményektől független szakmai fórumként segítse hazánkban, illetve a magyar nyelvterületeken:
* Az informatika alkalmazását, fejlesztését, az eredmények elterjesztését.
* A szakma presztízsének, színvonalának és etikájának megőrzését, illetve emelését.
* Az informatikával hivatásszerűen foglalkozók, illetve az informatikai eszközöket és módszereket más szakterületen alkalmazók véleményének és szakmai érdekeinek érvényre jutását.
* A széles körű részvételt a nemzetközi szakmai közéletben.
* Az informatikai szakemberek tájékoztatását és tapasztalatcseréjét.
* Az informatikai kultúra terjesztését, az informatikai oktatást.

Neumann Jánosról
Neumann János 1903-ban született Budapesten, itt is érettségizett. Kémikusi diplomáját Zürichben szerezte 1925-ben, majd Budapesten matematikusi oklevelet kapott. Már 1930-ban elismerten az évszázad egyik legkiválóbb matematikusaként érkezett a princetoni egyetemre (USA). Ekkor vette fel a John von Neumann nevet. Részt vett az ENIAC tervezésében, s ennek során fejlesztette ki útmutató elgondolásait a számítógépek architektúrájáról és működési módjáról. Neumann János Washingtonban halt meg 1957-ben.

A Társaság tevékenységi köre
A Társaság, célkitűzéseink megvalósítása érdekében, közhasznú szervezetként szolgáltatásokat nyújt, illetve vállalkozásoknak ad keretet, ezeken belül:
* Szakmai közéleti munkára ad lehetőséget.
* Kutatási, fejlesztési, oktatási és továbbképzési programokat véleményez, és részt vállal kidolgozásukban.
* Állami szervek, gazdálkodó szervezetek, társadalmi szervezetek felkérésére, megbízására vagy tagjainak kezdeményezésére állást foglal fontos szakmai és az informatikával kapcsolatos társadalmi kérdésekben, koncepciókat, tanulmányokat, szakvéleményeket dolgoz ki nyilvántartott egyesületi szakértők közreműködésével.
* Előadásokat, ankétokat, konferenciákat, kongresszusokat, szemináriumokat, szakmai bemutatókat, kiállításokat, tanfolyamokat rendez; szakmai tanácsadást, bel- és külföldi szakmai tanulmányutakat szervez.
* Pályázatokat hirdet, díjakat alapít és adományoz, célfeladatok elvégzését jutalmakkal ismeri el; törekszik arra, hogy a diákokat és a fiatal szakembereket bevonja a szakmai közéletbe.
* Tevékenységi területén kapcsolatokat tart fenn különféle bel- és külföldi szervezetekkel, tagként képviseli Magyarországot hazai, illetve nemzetközi tudományos szervezetekben.
* Terjeszti az informatikai írástudást, az ECDL hazai irányítását végzi.

A Társaság testületei
* A Társaság Elnöksége az elnökből, öt alelnökből, az előző elnökből és az ügyvezető igazgatóból áll. A Társaság működését és gazdálkodását a Felügyelő Bizottság ellenőrzi.
* A Társaság legfelsőbb fóruma az évente összehívott Közgyűlés.
* A Társaság ügyeit az ügyvezető igazgató vezetése alatt álló Titkárság intézi.
* Az Elnökség munkáját az állandó bizottságok és a szakmai közösségek segítik.
* A Társaságnak 15 regionális szervezete van, és további 5 tevékenykedik egyes nagyvárosokban.
* A legfrissebb tapasztalatok és eredmények különböző szakmai rendezvényeken válnak közkinccsé.
* Sajátos szoftver- és hardverrendszerek alkalmazásának kérdéseiről a megfelelő szakmai rendezvényeken esik szó speciális felhasználói csoportok (User Groups) rendezvényeinek keretében.

Az NJSZT Elnöksége, vezető tisztségviselői

Elnök:
Dr. Péceli Gábor (egyetemi tanár, rektor)
BME Villamosmérnöki és Informatikai Kar 
Alelnökök: 
Bedő Árpád (szoftverfejlesztő)
PilisMédia Bt. 
Benedek Balázs (kutató-fejlesztő)
MTA SZTAKI 
Dr. Hanák Péter (adjunktus)
BME Irányítástechnika és Informatika Tanszék
Tóth Ferenc (szoftverfejlesztő)
Guidance Kft. 
Vahl Tamás (üzletfejlesztési igazgató)
AAM Vezetői Informatikai Tanácsadó ZRT.
Ügyvezető igazgató: 
Alföldi István (ügyvezető igazgató) 
Felügyelő Bizottság:
Dr. Herdon Miklós (egyetemi docens, tanszékvezető)
Debreceni Egyetem, Agrárgazdasági és Vidékfejlesztési Kar 
Dr. Inzelt Péter (igazgató)
MTA SZTAKI 
Dr. Száva Lajos (gazdasági tanácsadó)
CHAMPIGNON Union Kft. 
Előző elnök: 
Dr. Bakonyi Péter (igazgatóhelyettes)
MTA SZTAKI
Tiszteletbeli elnökök: 
Dr. Dömölki Bálint (szakértő)
NHIT 
Havass Miklós (SZÁMALK Felügyelőbizottság elnöke)
SZÁMALK Zrt.
Dr. Sima Dezső (egyetemi tanár, alapító főigazgató)
BMF Neumann János Informatikai Főiskolai Kar 
Dr. Vámos Tibor (akadémikus)
MTA SZTAKI


A Társaság szakmai közösségei 

Beágyazott és Ambiens Rendszerek Innovációs Műhely (BeAm-IM)
e-Learning Szakosztály
Fogyatékkal Élőket Támogató Szakmai Közösség
Gazdaságinformatikai, Kutatási és Oktatási Fórum (GIKOF)
Intelligens Kártya Fórum (NJSZT IKF)
Informatika-történeti Fórum (iTF)
Informatikai Kutatást és Oktatást Népszerűsítő Kör (IKON)
Junior Tagozat
Képfeldolgozók és Alakfelismerők Szakosztálya (KÉPAF)
Közoktatási Szakosztály
LOGO Szakosztály
Magyar Fuzzy Társaság
Mesterséges Intelligencia Szakosztály
Micro Worlds Logo
Mobil Informatikai Közösség (MIK)
Multimédia az oktatásban
Orvosbiológiai Szakosztály
Robotika Szakosztály
Számítógépes Grafika és Geometria Szakosztály
Szoftverminőség Menedzselés Szakosztály
Tehetséggondozási Szakosztály
Webalkalmazások Fejlesztése Szakosztály


A Társaság rendezvényei
A Társaság keretén belül működő Neumann Klub összejövetelein kötetlen formában a szakma aktuális témáit vitatják meg.
A Társaság háromévenként rendezi a Neumann-Kongresszust, ami a legrangosabb magyar számítástechnikai rendezvények egyike. 
Az NJSZT IX. Országos Kongresszusát Információs Társadalom – nincs más választás címmel Győri Széchenyi Egyetemen rendezték meg, 2006. június 27–29. között. A Társaság más, hagyományos konferenciákat is szervez:
* Kibernetikai és számítástechnikai módszerek az orvostudományban: 1969 óta kétévenként.
* Networkshop: 1991 óta évenként.
* Magyar Operációkutatási Konferencia: 1972 óta háromévenként.
* Informatika a felsőoktatásban: háromévenként.

Néhány eddigi kiemelt rendezvény
* Grand Challenges in Informatics, 2006, Budapest
* W3C Szemantikus Web Műhelykonferencia, 2006, Budapest
* Fourth Hungarian Conference on Computer Graphics and Geometry, 2007, Budapest
* 2. Digitális Esélyegyenlőség Konferencia (DE!), 2008, Budapest
* Magyarországi Web Konferencia 2008, Budapest
* eVITA 2008 Konferencia és Szakkiállítás, 2008, Budapest
* ETAPS 2008, Budapest
* Informatikai diákolimpiák
* 2. Central-Europen Olympiad in Informatics, 1995, Szeged
* 8. International Olympiad in Informatics, 1996, Veszprém
* 8. Central-Europen Olympiad in Informatics, 2001, Zalaegerszeg
* 12. Central-Europen Olympiad in Informatics, 2005, Sárospatak

2009-es magyarországi rendezvények
Hely és időpont
Esemény
Részletek
2009. április 23-24.
Szombathely, Hotel Claudius
INFODIDACT 2009, 2. Informatika Szakmódszertani konferencia 
http://www.infoera.hu/
2009. április 23-25.
Szombathely, Hotel Claudius
INFO Savaria 2009, 11. Az informatikaoktatás szabályozása és módszertana a közoktatásban konferencia 
http://www.infoera.hu/
2009. október 28-30.
Győr, Famulus Hotel Konferenciaközpont
6. OGIK Gazdaságinformatikai konferencia 
http://www.gikof.hu/konferencia.htm
2009. október 28-30.
Győr, Famulus Hotel Konferenciaközpont
CONFENIS 2009
Vállalatirányítási rendszerek konferencia
http://rs1.sze.hu/~raffai/confenis2009/

